मितव्ययितालाई कञ्जुस्याइँसँग जोड्नु भने हुँदैन । यसलाई खर्चको सदुपयोगको अर्थमा लिइनु पर्छ । सरकारले यी सिद्धान्तको पालना ठीक ढंगले गरिराखेको छ कि छैन भन्ने कुरा जनताले सुक्ष्म ढंगले हेरिरहेका हुन्छन् र त्यसो गर्नु पनि पर्छ । किनकि कर वा ऋण मध्ये दुवै स्रोतबाट सरकारी खर्चका लागि रकम उठाउँदा अन्ततः सर्वसाधारणलाई नै कष्ट हुन्छ । त्यसैले अधिकतम् सार्वजनिक कल्याण, वित्तीय अनुशासन र मितव्ययितालाई साथसाथै लानुपर्छ ।
